Izziņa par atzinumos sniegtajiem iebildumiem

|  |
| --- |
| Ministru kabineta noteikumu projektu "Grozījumi Ministru kabineta 2016. gada 6. septembra noteikumos Nr. 590 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” pirmās projektu iesniegumu atlases kārtas īstenošanas noteikumi”” (turpmāk – MK noteikumu Nr.590 grozījumu projekts), “Grozījumi Ministru kabineta 2018. gada 16. janvāra noteikumos Nr. 38 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” otrās projektu iesniegumu atlases kārtas īstenošanas noteikumi”” (turpmāk – MK noteikumu Nr.38 grozījumu projekts) un “Grozījumi Ministru kabineta 2019 .gada 5. novembra noteikumos Nr. 506 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas noteikumi”” (turpmāk – MK noteikumu Nr.506 " (turpmāk kopā – Noteikumu projekti) |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 09.10.2020. | |
|  |  | |
| Saskaņošanas dalībnieki | Finanšu ministrija, Tieslietu ministrija | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus |  |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - | |

**II Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
|  | **Noteikumu projektu anotāciju V sadaļa** | | **Tieslietu ministrijas 17.07.2020. atzinuma Nr. 1-9.1/770 iebildums:**  “Norādām, ka nepieciešams precizēt 4.1.1.pasākuma noteikumu projektu anotācijas atbilstoši *Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis''* 3*.*punktam, kas noteic, ka Ministru kabineta noteikumu projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, kuras noteikumu projekta normas ir ieviestas atbilstoši 4.1.1.pasākuma noteikumu projektu anotācijas I sadaļas 2.punktā norādītajai *Komisijas 2014. gada 17. jūnija Regulas Nr.  651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.  un 108  pantu,* 38.pantam. Ņemot vērā minēto, Tieslietu ministrija varēs sniegt precīzu izvērtējumu par 4.1.1.pasākuma noteikumu projektu atbilstību minētajai regulai pēc anotācijas precizēšanas, aizpildot anotācijas V sadaļu, jo īpaši tās 1.tabulu.” | **Ņemts vērā** | | **Noteikumu projektu anotāciju V sadaļas papildinātas sekojošā redakcijā:**  “Komisijas 2014. gada 17. jūnija Regula Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108 pantu 38. pants – tiesību akta normas ieviestas pilnībā.” |
|  | **Noteikumu projekti** | | **Finanšu ministrijas 26.07.2020. atzinuma Nr. 12/A-21/4040 1. iebildums:**  Saskaņā ar 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” (turpmāk – 4.1.1.SAM) īstenošanas noteikumiem (1.kārtas īstenošanas noteikumu[[1]](#footnote-1) 25.punktu, 2.kārtas īstenošanas noteikumu[[2]](#footnote-2) 25.punktu un 3.kārtas īstenošanas noteikumu[[3]](#footnote-3) 26.punktu) attiecināmās izmaksas ir papildu ieguldījumu izmaksas, kas nepieciešamas, lai sasniegtu augstāku energoefektivitātes līmeni, un tiek noteiktas atbilstoši Komisijas regulas Nr. 651/2014 38. panta 3. punktam. Lai novērstu interpretācijas iespējas, lūdzam precizēt MK noteikumu Nr.590 grozījumu projekta 3.punktu, ar kuru 4.1.1.SAM 1.kārtas īstenošanas noteikumi tiek papildināti ar 34.1 punktu, MK noteikumu Nr.38 grozījumu projekta 4.punktu, ar kuru 4.1.1.SAM 2.kārtas īstenošanas noteikumi tiek papildināti ar 35.1 punktu un MK noteikumu Nr.506 grozījumu projekta 5.punktu, ar kuru 4.1.1.SAM 3.kārtas īstenošanas noteikumi tiek papildināti ar 38.1 punktu, lai būtu viennozīmīgi skaidrs, ka atbalsta intensitāti aprēķina no papildu ieguldījumu izmaksām. | **Ņemts vērā** | | MK noteikumu Nr. 590 34.1 punkts, MK noteikumu Nr. 38 35.1 punkts un MK noteikumu Nr. 506 38.1 punkts izteikts sekojošā redakcijā: “Maksimāli pieļaujamā finansējuma intensitāte no projekta kopējām attiecināmajām izmaksām tiek aprēķināta no papildu ieguldījumu izmaksām, kuras veidojas nosakot veicamās darbības augstāka energoefektivitātes līmeņa sasniegšanai un ir sekojoša:” |
|  | **Noteikumu projekti** | | **Finanšu ministrijas 26.07.2020. atzinuma Nr. 12/A-21/4040 2. iebildums:**  Ņemot vērā, ka pasākuma ietvaros ir atbalstāmas tikai un vienīgi tādas papildu izmaksas, kas saistītas ar augstāka energoefektivitātes līmeņa sasniegšanu, lai neradītu interpretācijas iespējas, lūdzam MK noteikumu Nr.590 26.8.punktu, MK noteikumu Nr.38 25.9.punktu un MK noteikumu Nr.506 26.10.punktu papildināt ar vārdiem šādā redakcijā: “[..] **un kam iespējams aprēķināt enerģijas ietaupījumu augstāka energoefektivitātes līmeņa sasniegšanai** atbilstoši Komisijas regulas Nr. 651/2014 38. panta 3. punktam**”.** | **Ņemts vērā** | | MK noteikumu Nr. 590 26.8. punkts, MK noteikumu Nr. 38 25.9. punkts un MK noteikumu Nr. 506 26.10. punkts papildināti ar vārdiem šādā rtedakcijā “[..]un kam iespējams aprēķināt enerģijas ietaupījumu augstāka energoefektivitātes līmeņa sasniegšanai”. |
|  | **MK noteikumu projekti** | | **Finanšu ministrijas 26.07.2020. atzinuma Nr. 12/A-21/4040 3. iebildums:**  MK noteikumu uzskatāmības nolūkos lūdzam aizstāt visos trijos noteikumu projektos piedāvāto redakciju par pieļaujamām finansējuma intensitātēm, sasaistot to ar atsauci uz Komisijas regulas Nr. 651/2014 38.panta 3.punkta regulējumu, t.i., vispārīgi norādot, ka izmaksām, kas attiecas uz a) apakšpunktu, piemērojama 30% intensitāte, un tām, kas attiecas uz b) apakšpunktu – diferencētā intensitāte (45%, 55%, 65%). Detalizētāku skaidrojumu, kuras izmaksas atbilst a) vai b) apakšpunktam un tātad attiecīgajai intensitātei aicinām ietvert projektu iesniegumu atlases nolikumā. | **Sniedzam skaidrojumu**  Detalizēts sadalījums izstrādāts ar mērķi mazināt dažādu interpretāciju rašanās risku un radīt viennozīmīgu normu, kas nosaka piemērojamās atbalsta intensitātes. | |  |
|  | **Noteikumu projekti** | | **Finanšu ministrijas 26.07.2020. atzinuma Nr. 12/A-21/4040 4. iebildums:**  Vēršam uzmanību, ka šobrīd 4.1.1.SAM 1., 2. un 3.kārtas īstenošanas noteikumi nosaka stigrāku atbalsts atgūšanas normu attiecībā uz Komisijas regulu Nr.651/2014, nekā to nosaka komercdarbības atbalsta regulējums, proti, jāatgūst ir tikai nelikumīgi piešķirtais atbalsts. Vienlaikus vēršam uzmanību, ka komercdarbības atbalsts ir atgūstams arī tad, ja Komisijas regulas Nr.1407/2013 vai Komisijas regulas Nr.651/2014 pārkāpumu ir pieļāvis, piemēram, atbalsta sniedzējs, attiecīgi 4.1.1.SAM īstenošanas noteikumu normās, kas nosaka finansējuma saņēmēja pienākumu atmaksāt atbalsta sniedzējam visu projekta ietvaros saņemto valsts atbalstu (4.1.1.SAM 1., 2. un 3.kārtas īstenošanas noteikumu pēdējie punkti), būtu jāietver vispārinājums – ja ir konstatēts Komisijas regulas Nr. 1407/2013 vai Komisijas regulas Nr. 651/2014 prasības pārkāpums. Līdz ar to, ievērojot Eiropas Savienības tiesas judikatūru, lūdzam precizēt valsts atbalsta atgūšanas pienākumu, atkarībā no piemērojamā valsts atbalsta regulējuma, izsakot visu 4.1.1.SAM īstenošanas noteikumu pēdējos punktus šādā redakcijā:  **“**Ja tiek konstatēts Regulas Nr. 1407/2013 prasību pārkāpums, valsts atbalsta saņēmējam ir pienākums atmaksāt valsts atbalsta sniedzējam **visu projekta ietvaros saņemto *de minimis*** atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts valsts atbalsta saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.”  **Vienlaikus lūdzam papildināt visus 4.1.1.SAM īstenošanas noteikumus ar papildus punktu šādā redakcijā:**  “Ja tiek konstatēts Regulas Nr.651/2014 prasību pārkāpums, valsts atbalsta saņēmējam ir pienākums atmaksāt valsts atbalsta sniedzējam visu projekta ietvaros saņemto **nelikumīgo valsts atbalstu** kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksātsvalsts atbalsta saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.”. | **Ņemts vērā** | | **Veiktās izmaiņas skatīt noteikumu projektos un anotācijās.** |
|  | **Noteikumu projekts (MK noteikumi Nr. 590)** | | **Finanšu ministrijas 26.07.2020. atzinuma Nr. 12/A-21/4040 5. iebildums:**  Ņemot vērā, ka 4.1.1.SAM 1.kārtas īstenošanas noteikumu 26.1. un 26.10. apakšpunktā minētas izmaksas ir noteiktas saskaņā ar Komisijas regulas Nr. 1407/2013 nosacījumiem, kam nebūtu jāveido pamatlīdzekļu vērtība, attiecīgi lūdzam svītrot 4.1.1.SAM 1.kārtas īstenošanas noteikumu 28. punktu, jo nosacījumi par attiecināmo izmaksu iekļaušanu pamatlīdzekļos ir noteikti 4.1.1.SAM 1.kārtas īstenošanas noteikumu 40. un 41. punktā. | **Ņemts vērā** | | Svītrots MK noteikumu Nr. 590 28. punkts. |
|  | **Noteikumu projekts (MK noteikumi Nr. 590)** | | **Finanšu ministrijas 26.07.2020. atzinuma Nr. 12/A-21/4040 6. iebildums:**  Lūdzam papildināt MK noteikumu Nr.590 grozījumu projektu ar punktu, kas nosaka termiņu, līdz kuram var pieņemt lēmumu par atbalsta piešķiršanu, proti, ne ilgāk kā **līdz** Komisijas regulas Nr.651/2014 un Komisijas regulas Nr.1407/2013 darbības termiņa beigām. | **Ņemts vērā** | | MK noteikumi Nr. 590 papildināti ar 49.2 punktu šādā redakcijā: “Sadarbības iestāde pieņem lēmumu par atbalsta piešķiršanu ne vēlāk kā Regulas Nr. 1407/2013 8. pantā un Regulas Nr. 651/2014 59. pantā noteiktajos termiņos” |
|  | **Noteikumu projekts (MK noteikumi Nr. 506)** | | **Finanšu ministrijas 26.07.2020. atzinuma Nr. 12/A-21/4040 7. iebildums:**  Ievērojot to, ka 4.1.1.SAM 3.kārtas īstenošanas noteikumu 52. un 53. punktā iekļauts nosacījums, ka atbalsta kumulācija ir pieļaujama, lūdzam papildināt atbalsta piešķiršanas nosacījumus ar skaidrojumu, kāda informācija uzņēmumiem jāiesniedz atbalsta sniedzējam izmaksu kumulācijas gadījumos. Piemēram, papildinot MK noteikumu Nr.506 grozījumu projektu ar papildus punktu šādā redakcijā:  “*ja uzņēmums ir saņēmis vai plāno saņemt citu valsts atbalstu attiecībā uz pasākuma ietvaros attiecināmajām izmaksām, tas iesniedz atbalsta sniedzējam visu informāciju par plānoto un piešķirto atbalstu par šīm izmaksām, norādot atbalsta piešķiršanas datumu (attiecināms, ja cits atbalsts jau piešķirts), atbalsta sniedzēju, atbalsta pasākumu un plānoto vai piešķirto atbalsta summu*.”. | **Ņemts vērā** | | MK noteikumi Nr. 506 papildināti ar 54.1 punktu šādā redakcijā: “ja finansējuma saņēmējs ir saņēmis vai plāno saņemt citu valsts atbalstu attiecībā uz pasākuma ietvaros attiecināmajām izmaksām, tas iesniedz atbalsta sniedzējam visu informāciju par plānoto un piešķirto atbalstu par šīm izmaksām, norādot atbalsta piešķiršanas datumu (attiecināms, ja cits atbalsts jau piešķirts), atbalsta sniedzēju, atbalsta pasākumu un plānoto vai piešķirto atbalsta summu.” |
|  | **Anotācijas** | | **Finanšu ministrijas 26.07.2020. atzinuma Nr. 12/A-21/4040 8. iebildums:**  Saskaņā ar anotācijās minētiem skaidrojumiem, 4.1.1. SAM 1.kārtas ietvaros noslēgti 23 līgumi par projektu īstenošanu, no kuriem pabeigti ir 20 projekti, 4.1.1. SAM 2.kārtas ietvaros noslēgti 22 līgumi par projektu īstenošanu, no kuriem pabeigti ir 5 projekti, 4.1.1. SAM 3.kārtas ietvaros iesniegti 12 projektu iesniegumi, un pēc 4.1.1. SAM īstenošanas noteikumu grozījumu apstiprināšanas, plānots veikt visu 4.1.1. SAM projektu un tajos ietverto investīciju pārskatīšanu, t.sk. piemērojot starpības aprēķina metodi. Vienlaikus paaugstinot valsts atbalsta intensitāti Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) 38.panta 4., 5. un 6.punktā paredzētajā apjomā, lai tādējādi pēc iespējas mazinātu projektos nekorekti piemērotā un atgūstamā valsts atbalsta summu. Komisijas regulas Nr.651/2014 preambulas 18.punktā minēts, ka, lai nodrošinātu to, ka atbalsts ir nepieciešams un rada stimulu turpmāk izstrādāt darbības vai projektus, šī regula nebūtu piemērojama tādu darbību atbalstam, kuras saņēmējs veiktu jebkurā gadījumā pat bez atbalsta. Atbalsts saskaņā ar šo regulu būtu jāatbrīvo no paziņošanas tikai tad, ja darbs pie atbalstāmā projekta vai darbības tiek sākts pēc tam, kad saņēmējs ir iesniedzis rakstisku pieteikumu atbalsta saņemšanai. Attiecīgi norādām, ka, piemērojot starpības aprēķina metodi vienlaikus paaugstinot valsts atbalsta intensitāti, lai nepārkāptu atbalsta stimulējošas ietekmes nosacījumu, **projektu iesniegumos, kas ir iesniegti un kuru īstenošana ir uzsākta, nevarēs palielināt kopējo atbalsta apjomu**, par kādu atbalsta pretendents pieteicies atbalstam sākotnēji , līdz ar to lūdzam ar šo informāciju papildināt anotāciju. Skaidrības labad, aicinām anotācijā iekļaut arī ilustratīvu piemēru par šādu gadījumu. | **Ņemts vērā** | | Papildinātas MK noteikumu anotācijas sekojošā redakcijā:  “Vienlaikus norādām, ka piemērojot starpības aprēķina metodi, paaugstinot valsts atbalsta intensitāti, lai nepārkāptu atbalsta stimulējošas ietekmes nosacījumu, projektu iesniegumos, kas ir iesniegti un kuru īstenošana ir uzsākta, nevarēs palielināt kopējo atbalsta apjomu, par kādu atbalsta pretendents pieteicies atbalstam sākotnēji.” |
|  | **Vispārīgs iebildums** | | **Finanšu ministrijas 26.07.2020. atzinuma Nr. 12/A-21/4040 9. iebildums:**  Saskaņā ar Komisijas regulas Nr. 651/2014 38.pantu attiecināmās izmaksas ir papildu ieguldījumu izmaksas, kas nepieciešamas, lai sasniegtu augstāku energoefektivitātes līmeni, taču saskaņā ar Komisijas regulas Nr. 651/2014 41.pantu attiecināmās izmaksas ir papildu ieguldījumu izmaksas, kas nepieciešamas, lai nodrošinātu augstāka vides aizsardzības līmeņa sasniegšanu un veicinātu enerģijas ražošanu no atjaunojamiem resursiem. Savukārt, visu 4.1.1.SAM īstenošanas noteikumu ietvaros, atbalsts tiek sniegts tikai ar Komisijas regulas Nr. 651/2014 38.pantu augstāka energoefektivitātes līmeņa sasniegšanai, proti, tikai tad, ja ir iespējams aprēķināt enerģijas ietaupījumu salīdzinot ar iepriekšējo situāciju. Ņemot vērā, ka noteikumu projekti paredz atbalstu saules paneļu uzstādīšanai, kur ēkas enerģijas ietaupījumu praksē noteikt būtu sarežģīti, jo investīciju rezultātā praktiski neveidojas enerģijas ietaupījums, un atbalsts ar Komisijas regulas Nr. 651/2014 41.pantu 4.1.1.SAM īstenošanas noteikumu ietvaros nav pieļaujams, lai neradītu interpretācijas iespējas projektu izvērtēšanā, **lūdzam anotācijās sniegt skaidrojumu, kā tiks aprēķināta energoefektivitāte - ietaupītās enerģijas apjoms,** ko nosaka, izmērot un/vai aplēšot patēriņu pirms un pēc energoefektivitātes uzlabošanas pasākuma īstenošanas, vienlaikus nodrošinot, ka tiek standartizēti ārējie apstākļi, kas ietekmē enerģijas patēriņu. Papildus lūdzam skatīt Eiropas Komisijas skaidrojums e-State aid WIKI sistēmā, t.sk.:  <https://webgate.ec.europa.eu/fpfis/wikis/pages/viewpage.action?pageId=416225547>; <https://webgate.ec.europa.eu/fpfis/wikis/display/StateAid/Article+38+-+Investment+aid+for+energy+efficiency+measures+-+eligible+costs+for+SMEs+in+manufacturing+sectors>; <https://webgate.ec.europa.eu/fpfis/wikis/pages/viewpage.action?pageId=135367593>; <https://webgate.ec.europa.eu/fpfis/wikis/display/StateAid/Art+38-+Investment+aid+for+energy+efficiency+measures>.  <https://webgate.ec.europa.eu/fpfis/wikis/pages/viewpage.action?pageId=146882100>  <https://webgate.ec.europa.eu/fpfis/wikis/display/StateAid/Article+38+-+Investment+aid+for+energy+efficiency+measures+-+Investment+aid+for+cogeneration+under+Article+38+of+GBER> | **Sniedzam skaidrojumu**  Ņemot vērā, ka šobrīd e-State aid WIKI sistēmā Finanšu ministrija uzdevusi jautājumu par korekta rininājuma atrašanu attiecībā uz Komisijas regulas Nr. 651/2014 attiecīgo pantu piemērošanu, MK noteikumu projektos un anotācijās tiks veikti precizējumi pēc atbildes saņemšanas. | |  |
|  | **Anotācijas** | | **Finanšu ministrijas 26.07.2020. atzinuma Nr. 12/A-21/4040 10. iebildums:**  Lūdzam papildināt MK noteikumu Nr.590 grozījumu projekta un MK noteikumu Nr.38 grozījumu projekta anotācijas, sniedzot pamatojumu/izvērtējumu, vai un kā ierosinātie grozījumi ietekmē vienlīdzības principa ievērošanas nosacījumu, ņemot vērā, ka atlases tika organizētas atklātas projektu iesniegumu atlases veidā. | **Ņemts vērā** | | MK noteikumu Nr. 590 un MK noteikumu Nr. 38 anotācijas papildinātas sekojošā redakcijā: “Grozījumus plānots veikt arī 4.1.1. SAM 2. un 3. kārtas saistošajos MK noteikumos, paredzot vienādu atbalsta intensitāti visās 4.1.1. SAM iesniegumu atlases kārtās, lai nodrošinātu vienotu pieeju un vienādus nosacījumus visu trīs kārtu projektu iesniedzējiem, nodrošinot vienlīdzības principa ievērošanas nosacījumu.”  MK noteikumu Nr. 506 anotācija papildināta sekojošā redakcijā:  “Grozījumus plānots veikt arī 4.1.1. SAM 1. un 2. kārtas saistošajos MK noteikumos, paredzot vienādu atbalsta intensitāti visās 4.1.1. SAM iesniegumu atlases kārtās, lai nodrošinātu vienotu pieeju un vienādus nosacījumus visu trīs kārtu projektu iesniedzējiem, nodrošinot vienlīdzības principa ievērošanas nosacījumu. Vienlaikus finansējuma saņēmējiem, kas projektu iesniegumus 3. kārtas ietvaros jau ir iesnieguši, tika dota iespēja piedalīties e-semināros, kuros tika sniegt informācija par plānotajām korekcijām atbalsta intensitātēs un atbildēts uz finansējuma saņēmēju uzdotajiem jautājumiem. Papildus Centrālās finanšu un līgumu aģentūras mājas lapā tika ievietoti informatīvie materiāli.  Lai nodrošinātu 4.1.1. SAM 3. kārtas finansējuma saņēmējus ar vienādiem nosacījumiem, finansējuma saņēmējiem dota iespēja projektu iesniegumus, kuri jau iesniegti, atvērt un precizēt projektā norādītās izmaksas.” |
|  | **Anotācijas (MK noteikumi Nr. 590, MK noteikumi Nr. 38)** | | **Finanšu ministrijas 26.07.2020. atzinuma Nr. 12/A-21/4040 11. iebildums:**  Lūdzam papildināt MK noteikumu Nr.590 grozījumu projekta un MK noteikumu Nr.38 grozījumu projekta anotāciju I sadaļas 2.punktā ietvertos skaidrojumus par projektu pārskatīšanas procesu ar konkrētiem termiņiem, līdz kuriem šo procesu plānots īstenot. Vienlaikus aicinām sniegt skaidrojumu, vai projekta iesniedzējiem būs nepieciešams iesniegt kādu papildus informāciju šī procesa ietvaros. Ja šāda informācija projekta iesniedzējiem būs jāiesniedz, tad ievērojot to, ka 4.1.1.SAM 1.kārtas īstenošanas noteikumu 47. un 48. punktā un 4.1.1.SAM 2.kārtas īstenošanas noteikumu 49. un 50. punktā iekļauts nosacījums, ka atbalsta kumulācija ir pieļaujama, aicinām izvērtēt iespēju papildināt atbalsta piešķiršanas nosacījumus ar skaidrojumu, kāda informācija uzņēmumiem jāiesniedz atbalsta sniedzējam izmaksu kumulācijas gadījumos, piemēram, par plānoto un piešķirto atbalstu par šīm izmaksām, norādot atbalsta piešķiršanas datumu (attiecināms, ja cits atbalsts jau piešķirts), atbalsta sniedzēju, atbalsta pasākumu un plānoto vai piešķirto atbalsta summu. | **Daļēji ņemts vērā**  **Sniedzam skaidrojumu:**  Noteikumu grozījumu projekts paredz, ka finansējuma saņēmējam pēc nepieciešamības var rasties nepieciešamība iesniegt savu pamatojumu vai izpēti par projektā paredzētās iekārtas references iekārtu cenu (papildus dokumentus projekta iesniegumam).  Vienlaikus šī darbība neparedz iespēju palielināt attiecināmās izmaksas, kas kumulācijas nosacījumus neietekmē. | | MK noteikumu Nr. 590 un MK noteikumu Nr. 38 anotācijas papildinātas, nosakot termiņu 2020. gada 30. septembri 4.1.1. SAM projektu un tajos ietverto investīciju pārskatīšanai. |
|  | **Anotācija (MK noteikumu Nr. 38)** | | **Finanšu ministrijas 26.07.2020. atzinuma Nr. 12/A-21/4040 12. iebildums:**  Lūdzam aizstāt MK noteikumu Nr.38 grozījumu projekta anotācijas I sadaļas 2. punktā norādīto 4.1.1.SAM 2.kārtas ietvaros pabeigto projektu skaitu (5 projekti), jo atbilstoši KP VIS pieejamai informācijai uz 2020.gada 25.jūniju ir pabeigti 6 projekti, kuru Kohēzijas fonda finansējuma apmērs ir 1.05 milj. EUR. | **Ņemts vērā** | | MK noteikumu Nr. 38 anotācija precizēta sekojošā redakcijā:  “Kopumā 4.1.1. SAM 2. kārtas ietvaros noslēgti 22 līgumi par projektu īstenošanu, plānotais KF finansējums 6,16 milj. euro (dati uz 2020. gada 25. jūniju), no kuriem pabeigti ir 65 projekti, kuru KF finansējuma apmērs ir 1,050,99 milj. euro.” |
|  | **MK noteikumu projekts (MK noteikumu Nr. 590)** | | **Finanšu ministrijas 26.07.2020. atzinuma Nr. 12/A-21/4040 1.priekšlikums:**  Lūdzam izvērtēt un nepieciešamības gadījumā precizēt MK noteikumu Nr.590 grozījumu projekta 2.punktā noteikto, jo attiecībā uz norādītajiem 10% būvniecības izmaksās ir neskaidra tiesību normu redakcija, nosakot procentuālu ierobežojumu vienādām izmaksu pozīcijām pret abiem lielumiem – būvdarbu līguma summu un kopējām attiecināmajām izmaksām. Vēršam uzmanību, ka Finanšu ministrijas vadlīniju Nr. 2.1. ”Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā par attiecināmību” 18.2. apakšpunktā ir noteikts, ka būvuzraudzības, autoruzraudzības un būvprojekta tehniskā projekta vai skiču projekta stadijā izmaksas ir attiecināmas līdz 10% no būvdarbu līguma summas, savukārt 18.3.apakšpunkts paredz, ka iepriekšminētās izmaksas un papildus arī projekta iesnieguma pamatojošās dokumentācijas sagatavošanas izmaksas, energosertifikācijas un energoaudita izmaksas kopā ir attiecināmas līdz 10% no projekta kopējām attiecināmajām izmaksām. | **Sniedzam skaidrojumu**  Attiecīgā attiecināmo izmaksu kopsumma tiek noteikta attiecībā uz divām pozīcijām - nepārsniedz ne 10 procenrus no projekta kopējām attiecināmajām izmaksām, ne 10 procentus no buvdarbu līguma summas. | |  |
|  | **Anotācija (MK noteikumu Nr. 38)** | | **Finanšu ministrijas 26.07.2020. atzinuma Nr. 12/A-21/4040 2.priekšlikums:**  Aicinām MK noteikumu Nr.38 grozījumu projekta anotācijā sniegt detalizētāku informāciju kādu ekonomiskās situācijas izmaiņu, kādu apstākļu dēļ būs nepieciešams pagarināt projektu īstenošanas termiņus atsevišķiem finansējuma saņēmējiem. | **Ņemts vērā** | | MK noteikumu Nr. 38 anotācija papildināta sekojošā redakcijā:  “Finansējuma saņēmēji kā galveno argumentu norādījuši būtiskas izmaiņas produkcijas realizācijas tirgos, pieprasījuma un cenu kritumu, īpaši kokapstrādes jomā.” |
|  | **Anotācija (MK noteikumu Nr. 506)** | | **Finanšu ministrijas 26.07.2020. atzinuma Nr. 12/A-21/4040 3.priekšlikums:**  Aicinām papildināt MK noteikumu Nr.506 grozījumu projekta anotāciju ar skaidrojošu informāciju vai sniegt informāciju par to, vai ir noslēgti kādi līgumi par projektu īstenošanu un nebūs nepieciešami līgumu grozījumi vai tomēr visi projektu iesniegumi atrodas vērtēšanā. | **Sniedzam skaidrojumu**  4.1.1. pasākuma trešās iesniegumu atlases kārtas ietvaros vēl nav noslēgts neviens līgums, tādēļ līguma grozījumus veikt nebūs nepiecieciešams. | |  |
|  | **MK noteikumu projekti** | | **Finanšu ministrijas 26.07.2020. atzinuma Nr. 12/A-21/4040 4.priekšlikums:**  Lūdzam visos trijos 4.1.1.SAM īstenošanas noteikumu grozījumu projektos precizēt punktu, kas nosaka finansējuma saņēmēja pienākumu iesniegt sadarbības iestādei pārskatu par enerģijas patēriņu, nosakot, ka pārskats jāiesniedz sadarbības iestādē elektroniski Kohēzijas politikas fondu vadības informācijas sistēmā 2014.–2020. gada plānošanas periodam. | **Ņemts vērā** | | MK noteikumu Nr. 590, MK noteikumu Nr. 38 un MK noteikumu Nr. 506 projekti precizēti sekojošā redakcijā:  “[..]sadarbības iestādē elektroniski Kohēzijas politikas fondu vadības informācijas sistēmā 2014.–2020. gada plānošanas periodam tiek iesniegts pārskats par enerģijas patēriņu[..]” |
|  | **MK noteikumu projekti** | | **Finanšu ministrijas 26.07.2020. atzinuma Nr. 12/A-21/4040 5.priekšlikums:**  Lūdzam izvērtēt iespēju pārcelt nosacījumu par valsts atbalsta limitiem un to aprēķinu, kā arī attiecināmību, uz 4.1.1.SAM īstenošanas noteikumu sadaļu “VI. Ar valsts atbalsta saņemšanu saistītie nosacījumi”, ņemot vērā regulējuma būtību. | **Sniedzam skaidrojumu**  Lai arī nosacījumi par valsts atbalsta limitiem un to aprēķinu, kā arī attiecināmību pēc būtības nosaka valsts atbalsta saņemšanas nosacījumus, vienlaikus tie ir tieši attiecināmi uz finansējuma saņēmšanas nosacījumiem, kas no finansējuma saņēmēja viedokļa šķiet uztveramāk. Ņemot vērā iepriekš minēto, nosacījumi atstājiami 4.1.1. pasākuma īstenošanas noteikumu sadaļā “V. Projekta īstenošanas un finansējuma saņemšanas nosacījumi”. | |  |
|  | **MK noteikumu anotācija** | | **Finanšu ministrijas 26.07.2020. atzinuma Nr. 12/A-21/4040 6.priekšlikums:**  Lūdzam papildināt visas trīs noteikumu projektu anotācijas, uzsverot, ka bez Eiropas Savienības fondu atbalsta ieguldījums būtu neenergoefektīvākā risinājumā, piemēram, šādā redakcijā “…starp neenergoefektīvo ieguldījumu, kas tiktu veikts bez ES fondu atbalsta un to, kas…”. | **Sniedzam skaidrojumu**  Ekonomikas ministrija nevar apliecināt šādas informācijas patiesumu. Gadījumā, ja nebūtu pieejams ES fondu finansējums pastāv iespēja, ka iekārtas netiktu iegādātas. | |  |
|  | **MK noteikumu anotācijas** | | **Finanšu ministrijas 26.07.2020. atzinuma Nr. 12/A-21/4040 7.priekšlikums:**  Lūdzam visās trijās noteikumu projektu anotācijās aizstāt vārdus “esošām lētākām references iekārtām” ar stilistiski korektāku formulējumu, proti, ar “zemāku izmaksu iekārtām”. | **Ņemts vērā** | | MK noteikumu Nr. 590, MK noteikumu Nr. 38 un MK noteikumu Nr. 506 anotācijas precizētas sekojošā redakcijā:  “[..] ir pieejama informācija par tirgū zemāku izmaksu iekārtām [..]”. |
|  | **MK noteikumu anotācijas** | | **Finanšu ministrijas 26.07.2020. atzinuma Nr. 12/A-21/4040 8.priekšlikums:**  Lūdzam visās trijās noteikumu projektu anotācijās aizstāt vārdus “varētu tikt kvalificēts” ar vārdiem “ir kvalificējams”. | **Ņemts vērā** | | MK noteikumu Nr. 590 un MK noteikumu Nr. 38 anotācijas precizētas sekojošācredakcijā:  “[..] projektu izmaksātās summas ir klasificējams kā nelikumīgi sniegts atbalsts [..]” |
|  | **MK noteikumu projekti** | | **Finanšu ministrijas 26.07.2020. atzinuma Nr. 12/A-21/4040 9.priekšlikums:**  Lūdzam 4.1.1.SAM īstenošanas noteikumu grozījumu projektos aizstāt vārdu “funkcionalitātes” ar vārdu “energoefektivitātes”, jo Komisijas regulas Nr. 651/2014 38.pants atbalsta tikai papildieguldījumus energoefektivitātes uzlabošanai, līdz ar to var netieši pārprast, ka ēkas vispār bez šiem ieguldījumiem nebūtu funkcionālas – tādā gadījumā ieguldījumi ir neizbēgami arī bez valsts atbalsta. | **Ņemts vērā** | | MK noteikumu Nr. 590, MK noteikumu Nr. 38 un MK noteikumu Nr. 506 projekti precizēti vārdu “funkcionalitātes” aizstājot ar vārdu “energoefektivitātes”. |
|  | **MK noteikumu projekti** | | **Finanšu ministrijas 25.08.2020. atzinuma Nr. 12/A-21/4490 1.iebildums:**  Lai noteikumos būtu ietvertas skaidras atsauces uz konkrētām Komisijas regulas Nr.651/2014 normām, lūdzam MK noteikumu Nr.590 26.8.punktu, MK noteikumu Nr.38 25.9.punktu un MK noteikumu Nr.506 26.10.punktu papildināt ar vārdiem šādā redakcijā: *“[..] atbilstoši Komisijas regulas Nr. 651/2014 38. panta 3. punktam”.* | **Ņemts vērā** | | MK noteikumu Nr. 590 26.8. punkts, MK noteikumu Nr. 38 25.9. punkts un MK noteikumu Nr. 506 26.10. punkts papildināti ar vārdiem šādā redakcijā: “[..] atbilstoši Komisijas regulas Nr. 651/2014 38. panta 3. punktam”. |
|  | **MK noteikumu anotācijas** | | **Finanšu ministrijas 25.08.2020. atzinuma Nr. 12/A-21/4490 2.iebildums:**  Lūdzam anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – anotācijas I sadaļas 2.punkts) ietvert skaidrojumu par MK noteikumu Nr.590 26.8.punktā, MK noteikumu Nr.38 25.9.punktā un MK noteikumu Nr.506 26.10.punktā papildus ierosinātajiem grozījumiem, sniedzot izvērtējumu par šo grozījumu ietekmi uz uzsākto 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” (turpmāk – 4.1.1.SAM) trešo projektu iesniegumu atlases kārtu, projekta iesniedzējiem un 4.1.1.SAM pirmās un otrās projektu iesniegumu atlases kārtas finansējuma saņēmējiem, proti, kā minētie grozījumi ietekmēs īstenojamos un pabeigtos projektus, kā arī 4.1.1.SAM mērķa (pāreja uz atjaunojamiem energoresursiem) un rādītāju sasniegšanu, piemēram, iznākuma rādītājam “No atjaunojamiem energoresursiem ražotā papildjauda”. | **Ņemts vērā** | | MK noteikumu Nr. 590, MK noteikumu Nr. 38 un MK noteikumu Nr. 506 anotācijas papildinātas ar atbilstošu skaidrojumu. |
|  | **Anotācija (MK noteikumu Nr. 590)** | | **Finanšu ministrijas 25.08.2020. atzinuma Nr. 12/A-21/4490 3.iebildums:**  MK noteikumu Nr.590 grozījumu projekts ir papildināts ar punktu, kas nosaka termiņu, līdz kuram var pieņemt lēmumu par atbalsta piešķiršanu, proti, ne ilgāk kā līdz Komisijas regulas Nr.651/2014 un Komisijas regulas Nr. 1407/2013 darbības termiņa beigām. Ņemot vērā, ka Komisijas regulas Nr.651/2014 darbības termiņš ir pagarināts līdz 2023.gada 31.decembrim, ja plānots programmu pagarināt, un ņemot vērā, ka programma ir paziņota Eiropas Komisijai līdz 2020.gada 31.decembrim, anotācijas V sadaļa “Tiesību akta projekta atbilstība Latvijas Republikas starptautiskajām saistībām” būtu jāpapildina ar informāciju, ka programmas grozījumi tiks paziņoti izmantojot SANI2 sistēmu Eiropas Komisijai. Taču, ja programmu nav plānots pagarināt, lūdzam MK noteikumu Nr.590 grozījumu projekta 7.punktu precizēt ar konkrētu datumu, līdz kuram pieņemami lēmumi par atbalsta piešķiršanu esošās paziņotās shēmas termiņa ietvaros (šajā gadījumā paziņojums par shēmas pagarinājumu SANI2 sistēmā nav jāsniedz). | **Ņemts vērā** | | Precizēts MK noteikumu Nr.590 grozījumu projekta 7.punkts, nosakot, ka sadarbības iestāde pieņem lēmumu par atbalsta piešķiršanu ne vēlāk kā līdz 2020.gada 31.decembrim. |
|  | **Anotācija (MK noteikumu Nr. 506)** | | **Finanšu ministrijas 25.08.2020. atzinuma Nr. 12/A-21/4490 4.iebildums:**  Ministru kabineta 2019. gada 5. novembra noteikumi Nr. 506 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” ietver 60.punktu, kas nosaka termiņu, līdz kuram var pieņemt lēmumu par atbalsta piešķiršanu, proti, ne ilgāk kā līdz Komisijas regulas Nr.651/2014 darbības termiņa beigām. Ņemot vērā, ka Komisijas regulas Nr.651/2014 darbības termiņš ir pagarināts līdz 2023.gada 31.decembrim, bet programma ir paziņota Eiropas Komisijai līdz 2021.gada 30.jūnijam, lūdzam papildināt anotācijas V sadaļu “Tiesību akta projekta atbilstība Latvijas Republikas starptautiskajām saistībām” ar informāciju, ka programmas grozījumi tiks paziņoti izmantojot SANI2 sistēmu Eiropas Komisijai. | **Ņemts vērā** | | MK noteikumu Nr. 506 anotācijas V sadaļa papildināta ar informāciju, ka programmas grozījumi tiks paziņoti Eiropas Komisijai, izmantojot SANI2 sistēmu. |
|  | **Vispārīgs iebildums** | | **Finanšu ministrijas 25.08.2020. atzinuma Nr. 12/A-21/4490 5.iebildums:**  Ņemot vērā Ekonomikas ministrijas skaidrojumu, ka Ministru kabineta noteikumu projektos un anotācijās tiks veikti precizējumi pēc atbildes saņemšanas e-State aid WIKI sistēmā, uzturam savu iebildumu, ka saskaņā ar Komisijas regulas Nr. 651/2014 38.pantu attiecināmās izmaksas ir papildu ieguldījumu izmaksas, kas nepieciešamas, lai sasniegtu augstāku energoefektivitātes līmeni, taču saskaņā ar Komisijas regulas Nr. 651/2014 41.pantu attiecināmās izmaksas ir papildu ieguldījumu izmaksas, kas nepieciešamas, lai nodrošinātu augstāka vides aizsardzības līmeņa sasniegšanu un veicinātu enerģijas ražošanu no atjaunojamiem resursiem. Savukārt, visu 4.1.1.SAM īstenošanas noteikumu ietvaros, atbalsts tiek sniegts tikai ar Komisijas regulas Nr. 651/2014 38.pantu augstāka energoefektivitātes līmeņa sasniegšanai, proti, tikai tad, ja ir iespējams aprēķināt enerģijas ietaupījumu salīdzinot ar iepriekšējo situāciju. Ņemot vērā, ka noteikumu projekti paredz atbalstu saules paneļu uzstādīšanai, kur ēkas enerģijas ietaupījumu praksē noteikt būtu sarežģīti, jo investīciju rezultātā praktiski neveidojas enerģijas ietaupījums, un atbalsts ar Komisijas regulas Nr. 651/2014 41.pantu 4.1.1.SAM īstenošanas noteikumu ietvaros nav pieļaujams, lai neradītu interpretācijas iespējas projektu izvērtēšanā, lūdzam anotācijās sniegt skaidrojumu, kā tiks aprēķināta energoefektivitāte - ietaupītās enerģijas apjoms, ko nosaka, izmērot un/vai aplēšot patēriņu pirms un pēc energoefektivitātes uzlabošanas pasākuma īstenošanas, vienlaikus nodrošinot, ka tiek standartizēti ārējie apstākļi, kas ietekmē enerģijas patēriņu. | **Sniedzam skaidrojumu**  Ar MK noteikumu Nr.590 grozījumu projektu, MK noteikumu Nr.38 grozījumu projektu un MK noteikumu Nr.506 grozījumu projektu saules paneļi netiek atsevišķi izdalīti no atjaunojamos energoresursus izmantojošu siltumenerģijas, aukstumenerģijas un elektroenerģijas ražošanas avotu iegādes un uzstādīšanas attiecināmajām izmaksām.  Detalizētāk par turpmākiem saules paneļu attiecināmības risinājumiem, saņemot atbildi no Eiropas Komisijas uz e-State aid WIKI sistēmā uzdoto jautājumu, tiks skaidrots attiecināmo izmaksu metodoloģijā. | |  |
|  | **Anotācijas (MK noteikumi Nr. 590, MK noteikumi Nr. 38)** | | **Finanšu ministrijas 25.08.2020. atzinuma Nr. 12/A-21/4490 6.iebildums:**  Neskatoties uz to, ka atbalsta programmas ietvaros tiek sniegts, piemērojot maksimāli pieļaujamās intensitātes, lai nodrošinātu atbalsta kumulācijas normu ievērošanu un kontroli, atkārtoti lūdzam papildināt MK noteikumu Nr.590 grozījumu projekta un MK noteikumu Nr.38 grozījumu projekta anotāciju I sadaļas 2.punktā ar skaidrojumu tad, kad tiek pārskatīti projekti, kāda informācija uzņēmumiem jāiesniedz atbalsta sniedzējam izmaksu kumulācijas gadījumos, piemēram, par plānoto un piešķirto atbalstu par šīm izmaksām, norādot atbalsta piešķiršanas datumu (attiecināms, ja cits atbalsts jau piešķirts), atbalsta sniedzēju, atbalsta pasākumu un plānoto vai piešķirto atbalsta summu. | **Ņemts vērā** | | MK noteikumu Nr. 590 un MK noteikumu Nr. 38 anotāciju I sadaļas 2. punkts papildināts ar skaidrojumu, ka, lai tiktu nodrošināta valsts atbalsta kumulācijas normu ievērošana un kontrole, projektu pārskatīšanas procesā izmaksu kumulācijas gadījumā finansējuma saņēmējam būs jāiesniedz atbalsta sniedzējam informācija par plānoto un piešķirto atbalstu, norādot atbalsta piešķiršanas datumu (attiecināms, ja atbalsts jau piešķirts), atbalsta sniedzēju, atbalsta pasākumu un plānoto vai piešķirto atbalsta summu. |
|  | **MK noteikumu anotācijas** | | **Finanšu ministrijas 25.08.2020. atzinuma Nr. 12/A-21/4490 7.iebildums:**  Lūdzam papildināt anotācijas V sadaļu “Tiesību akta projekta atbilstība Latvijas Republikas starptautiskajām saistībām” ar Ministru kabineta noteikumu projektu punktu izvērtējumu atbilstoši Komisijas regulas Nr. 651/2014 nosacījumiem. | **Ņemts vērā** | | MK noteikumu Nr.590, MK noteikumu Nr.38 un MK noteikumu Nr.506 anotācijas papildinātas ar MK noteikumu projektu punktu izvērtējumu atbilstoši Komisijas regulas Nr. 651/2014 un Komisijas regulas Nr.1407/2013 nosacījumiem. |
|  | **Anotācija (MK noteikumi Nr. 38)** | | **Finanšu ministrijas 25.08.2020. atzinuma Nr. 12/A-21/4490 priekšlikums:**  Lūdzam papildināt MK noteikumu Nr.38 grozījumu projekta anotāciju ar izvērstāku skaidrojumu par tajā minēto faktoru projektu līguma termiņa pagarināšanai: *būtiskas izmaiņas produkcijas realizācijas tirgos, pieprasījuma un cenu kritums, īpaši kokapstrādes jomā*, ietekmi uz konkrētiem projektiem un to īstenošanas termiņu, ņemot vērā Eiropas Komisijas nostāju, ka arī COVID-19 krīzes gadījumā jāvērtē tās seku ietekme uz konkrētiem projektiem. | **Ņemts vērā** | | MK noteikumu Nr.38 anotācija papildināta ar informāciju: “Ekonomiskās situācijas izmaiņas lielā mērā ir noteikusi Covid-19 pandēmijas radītā krīze (piemēram, pandēmijas izraisītie izejvielu un iekārtu piegāžu ierobežojumi, ražošanas apgrozījuma kritums, finanšu plūsmas krīze, ierobežota speciālistu starpvalstu plūsma).” |
|  | **MK noteikumu anotācijas** | | **Finanšu ministrijas 09.10.2020. atzinuma Nr. 12/A-21/5373 1. priekšlikums:**  Ņemot vērā, ka projekta ieguldījums ir plānotais ieguldījums, bet hipotētisks ir tikai ieguldījums, kas tiktu veikts situācijā bez ES fondu atbalsta, lūdzam precizēt visu trīs noteikumu projektu anotāciju I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” ietverto teikumu: “*Tādējādi projektos daļai no investīcijām atbalsta apjoma noteikšanai būs jāaprēķina starpība starp ieguldījumu bez ES fondu atbalsta un to, kas plānots ar fondu atbalstu un ir energoefektīvāks, projekta attiecināmo izmaksu summā iekļaujot tikai starpību starp abiem hipotētiskajiem ieguldījumiem*”, izsakot to šādā redakcijā: “*Tādējādi projektos daļai no investīcijām atbalsta apjoma noteikšanai būs jāaprēķina starpība starp hipotētisko ieguldījumu bez ES fondu atbalsta un to, kas plānots ar fondu atbalstu un ir energoefektīvāks, projekta attiecināmo izmaksu summā iekļaujot tikai starpību starp abiem ieguldījumiem*”. | **Ņemts vērā** | | MK noteikumu Nr. 590, MK noteikumu Nr. 38 un MK noteikumu Nr. 506 anotāciju I sadaļas 2. punkts papildināts atbilstoši piedāvātai (precizētai) teikuma redakcijai. |
|  | **MK noteikumu anotācijas** | | **Finanšu ministrijas 09.10.2020. atzinuma Nr. 12/A-21/5373 2. priekšlikums:**  Ņemot vērā, ka ieguldījumam, kas tiktu veikts situācijā bez projekta obligāti nebūtu jābūt vērstam uz energoefektivitāti, bet tas varētu būt, piemēram, tikai iekārtas nomaiņa esošās iekārtas ekspluatācijas laika beigu dēļ, lūdzam precizēt visu trīs noteikumu projektu anotāciju I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” ietverto teikumu: “*tiek noteiktas references izmaksas (hipotētisks scenārijs, kad komersants bez ES fondu atbalsta būtu veicis neenergoefektīvāku ieguldījumu, vai arī, hipotētisks nulles scenārijs, kad komersants bez Kohēzijas fonda atbalsta energoefektīvu ieguldījumu neveiktu vispār), atbilstoši iepriekš minētajai alternatīvo iekārtu cenu noteikšanas metodei*”, izsakot to šādā redakcijā: “*tiek noteiktas references izmaksas (hipotētisks scenārijs, kad komersants bez ES fondu atbalsta būtu veicis neenergoefektīvāku ieguldījumu, vai arī hipotētisks nulles scenārijs, kad komersants bez Kohēzijas fonda atbalsta ieguldījumu neveiktu vispār), atbilstoši iepriekš minētajai alternatīvo iekārtu cenu noteikšanas metodei*”. | **Ņemts vērā** | | MK noteikumu Nr. 590, MK noteikumu Nr. 38 un MK noteikumu Nr. 506 anotāciju I sadaļas 2. punkts papildināts atbilstoši piedāvātai (precizētai) teikuma redakcijai. |
| Atbildīgā amatpersona | | |  | | |
|  | | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| Dace Beļajeva |  |
| (par projektu atbildīgās amatpersonas vārds un uzvārds) |  |
| Vecākā eksperte |  |
| (amats) |  |
| 67013107 |  |
| (tālruņa un faksa numurs) |  |
| Dace.Belajeva@em.gov.lv |  |
| (e-pasta adrese) |  |

Beļajeva, 67013107

1. Ministru kabineta 2016. gada 6. septembra noteikumos Nr. 590 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” pirmās projektu iesniegumu atlases kārtas īstenošanas noteikumi” [↑](#footnote-ref-1)
2. Ministru kabineta 2018. gada 16. janvāra noteikumos Nr. 38 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” otrās projektu iesniegumu atlases kārtas īstenošanas noteikumi” [↑](#footnote-ref-2)
3. Ministru kabineta 2019 .gada 5. novembra noteikumos Nr. 506 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas noteikumi” [↑](#footnote-ref-3)